Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 404/12/2202	Galanta, 15.1.2013
EEČ : 2-17-26-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
, že hoci jej zo Zákona o rodine ako matke maloletého syna XXXXX, nar. XXXXX, trvale bytom XXXXX, vyplýva povinnosť prispievať na jeho výživu a táto povinnosť jej bola aj určená rozsudkom Okresného súdu v XXXXX sp. zn. XXXXX zo dňa          24. 09. 2008, právoplatným dňa 24. 10. 2008, a to sumou 33,19 Eur (1000,- Sk) mesačne počnúc právoplatnosťou rozsudku a to vždy do 15-teho dňa v mesiaci vopred k rukám starých rodičov XXXXX, nar. 08. 03. 1952 a XXXXX, nar. XXXXX, obaja trvale bytom XXXXX no túto povinnosť si neplní v Nedede a všade tam, kde sa zdržiava a to od 06. 07. 2011 až mesiaca november roku 2012, čím jej vznikol dlh na nezaplatenom výživnom vo výške 564,23 Eur a to napriek tomu, že bola za takýto skutok v predchádzajúcich dvadsiatich štyroch mesiacoch odsúdená trestným rozkazom Okresného súdu XXXXX sp. zn. XXXXX zo dňa 14. 06. 2011, právoplatným dňa 05. 07. 2011, bola za prečin zanedbanie povinnej výživy odsúdená, 

lebo zanikla trestnosť činu
Odôvodnenie:
Uznesením vyšetrovateľa Odboru kriminálnej polície Okresného riaditeľstva  Policajného zboru v XXXXX sp. zn. ORP-XXXXX zo dňa 02. 05. 2012 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX za prečin zanedbanie povinnej výživy podľa § 207 ods. 1, ods. 3 písm. c) Tr. zákona na tom skutkovom základe, ako je uvedené vo výrokovej časti uznesenia. 
Počas skráteného vyšetrovania boli vo veci vypočutí: obvinená XXXXX a svedkyňa - poškodená XXXXX. 
    
Obvinená vo svojej výpovedi uviedla, že je pravdou, že na svojho syna XXXXX neplatila výživné tak, ako jej to bolo kladené za vinu uznesením o vznesení obvinenia. Svoj nedoplatok na výživnom však chce uhradiť v celom rozsahu.

Svedkyňa - poškodená XXXXX vo svojej výpovedi potvrdila neplnenie výživného obvinenou. Zároveň uviedla, že na maloletého XXXXX neplnenie výživného obvinenou nemalo trvalo nepriaznivé následky.  

Do vyšetrovacieho spisu boli zabezpečené fotokópie poštových poukážok o zaplatení výživného za obdobie od 06. 07. 2011 až mesiaca november roku 2012 v celom rozsahu - vo výške 564,23 Eur (č.l. 74 vyš. spisu).  
               
Prečinu zanedbania povinnej výživy podľa § 207 odsek 1, odsek 3 písm. c) Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, hoci bol v predchádzajúcich dvadsiatich štyroch mesiacoch za taký čin odsúdený.                 

Objektom trestného činu zanedbania povinnej výživy je nárok na výživu pokiaľ je založený na ustanoveniach zákona o rodine, teda priamo z neho vyplýva. 

Neplnením vyživovacej povinnosti sa rozumie stav, keď oprávnená osoba nedostane všetko, čo je obsahom vyživovacej povinnosti.        
                  
Z vyšetrovacieho spisu je zrejmé, že v uvedenom prípade došlo k naplneniu ustanovenia § 86 písm. a) Tr. zákona, podľa ktorého trestnosť trestného činu zanedbania povinnej výživy podľa § 207 Tr. zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Vykonaným dokazovaním bolo zistené                  a preukázané, že obvinená XXXXX uhradila dlh na výživnom, pričom dočasné neplnenie vyživovacej povinnosti nemalo na jej syna XXXXX  trvalo nepriaznivé následky. 

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 
   
 Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor